khistorydata/jeongjo-sjw-relations huggingface dataset:
정조 4년
庚子十月初九日。記事官姜彙鈺。刑曹啓目。衛外擊錚人柳東一納供。而所供如此。上裁。何如。傳曰。依允爲旀。聖廟移建。事體重大兺不喻。此等弊端。難保其必無乙仍于。本道狀請。該曹覆啓。朝家之屢次持難者。意非徒然是如乎。況旀新道臣下去後。據實論理。明白條辨之後。移建一事。今無可論。而觀此原情。眞有是也。該府使事。極可無狀。第其所供。皆有苗脈。不可直歸之構誣之科。此供辭。自卿曹下本道。其矣父柳藋。混被囚繫事除良。該府使李奎緯。所犯諸罪。竝以令道臣親執詳査。速卽登聞事。行會爲旀。待査啓啓下。議處爲良如敎。
정조 4년
刑曹啓目。衛外擊錚人曺弘祿捧供。而所供如此。上裁。何如。傳曰。依允爲旀。此供辭段置。下本道臣。親執詳査。啓聞後稟處爲良如敎。
정조 4년
刑曹啓目。罪人玄尙彬段。敢爲德澄看檢偸埋者。已極無狀。裵師國段。身爲地師。敢於陵寢案對近處。肆然占山。指示德澄者。萬萬叵測。罪人李德澄段。依大明律盜園陵樹木條不待時斬。詐假官條待時斬。兩罪俱發。俱係一罪。上裁。何如。傳曰。李德澄事。法無可照。情有可恕。火巢外外案近處之累累民塚。便一北印是隱則。德澄耳亦。斷以偸埋之律者。揆以刑政。得無斑駁之嫌乎是旀。況旀陵所之望見民塚。多有坐立俱見之處。而德澄父母塚段。立見坐不見云爾。則藉令有未發覺已發覺之別。捨彼較重之罪。乃反斷斷於差輕之德澄者。寧有如許王法乎。且渠以無識愚氓。認爲不當禁之地而葬用者。似非異事是遣。至於僞贈事段。亦不過惑信山說。暗地誤書之致。所引詐假官之律。太不襯似。朝家之意。以爲若置德澄於大辟。則後或有眞有偸埋與詐官之罪。則將擬何律乎。付之惟輕。毫無持疑之端是乃。事體莫重。有難輕斷。以此意問議于時原任大臣。稟處爲旀。裵師國所犯。別無可疑之端。參酌勘放爲旀。玄尙彬段。不足說也。放送爲良如敎。
정조 4년
刑曹。殺獄罪人李光點。加刑啓目。傳曰。更加嚴刑。期於得情爲良如敎。
정조 4년
刑曹。御寶僞造罪人吳彦邦。更招啓目。傳曰。更加嚴刑。期於得情爲良如敎。
정조 4년
刑曹。殺獄罪人張漢福。加刑啓目。傳曰。更加嚴刑。期於得情爲良如敎。
정조 4년
刑曹。殺獄罪人白占卜。加刑啓目。傳曰。更加嚴刑。期於得情爲艮如敎。
정조 4년
刑曹。御寶僞造罪人金奉鎭。加刑啓目。傳曰。更加嚴刑。期於得情爲良如敎。
정조 4년
刑曹。慝名付榜僞造印信罪人印殷復。更招啓目。傳曰。渠之兄弟。蓄憾於全光瑞。受棍於李邦一則。喬洞人吏之所共知也。揆以常理。豈可以衆所共知。推諉無處之事。肆然付榜。自陷死地是旀。捕廳推覈時。兄引其弟。弟誣其兄者。亦是人理之所不忍可見。酷刑之下。隨問隨服是遣。榜文兩紙之月日相左事及府牒中七月內元不上京事。足爲違端兺不喩。其矣等以多年營吏。迭差要任。則猜嫌之徒。搆誣毁言者。或不無所據。元犯之當初決定。果不十分無疑。到今傅之生道。不害爲審克之政。罪人印殷復。參酌定配爲良如敎。
정조 4년
刑曹。殺獄罪人崔廷喆。更招啓目。傳曰。此獄最爲疑晦。以大體論。則崔廷喆固難免元犯。而細究文案裏面。則多有可疑者。蓋崔廷喆趙得元文道京三人之招。各自圖生。本不足取信。而其中梁聖道段。與廷喆得元。俱是同僚之間。義無彼此扶抑之殊。而聖道之招。極甚眞的。足爲明證是如乎。執此究之。得元當爲元犯。而得元則發配。廷喆則完決者。揆以獄情。未免疎漏。同得元似當更爲究問後完決。而前此以廷喆與得元之爲首爲從之事。幻成獄案者。不啻幾次是隱則。到今雖欲更覈。必當如前推諉。眞所謂將無同是置。付之罪疑之外。無他道理。係是疑獄。有難輕易酌處。判堂持文案。就議時任大臣。稟處爲良如敎。
정조 4년
刑曹。僞造御寶罪人朴𤩕。加刑啓目。傳曰。更加嚴刑。期於得情爲良如敎。
정조 4년
刑曹僞寶罪人金龍河。加刑啓目。傳曰。更加嚴刑。期於得情爲良如敎。
정조 4년
刑曹。殺獄罪人安宗玄。加刑啓目。傳曰。更加嚴刑。期於得情爲良如敎。
정조 4년
刑曹。僞寶罪人朴聖樑。加刑啓目。傳曰。更加嚴刑。期於得情爲良如敎。
정조 4년
刑曹。殺獄罪人金龍大。加刑啓目。傳曰。更加嚴刑。期於得情爲良如敎。
정조 4년
刑曹。殺獄罪人朴世根。加刑啓目。傳曰。更加嚴刑。期於得情爲良如敎。
정조 4년
刑曹。殺獄罪人安七金。加刑啓目。傳曰。秋官起疑。雖甚的確。而此亦疑獄。眩晦多端。大抵追者在後。被追者在前。而刺痕之不在脊背臀腿間者。足爲可疑之一大端是遣。其他起疑處。判堂之見。皆有條理。而此等獄事。不可容易決折。與崔廷喆供辭。同爲就議時任大臣。稟處爲良如敎。
정조 4년
庚子十月初九日辰時。上御寶慶堂。右副承旨吏曹參判。同爲入侍時。吏曹參判鄭民始。右副承旨金宇鎭。假注書趙興鎭。記事官金載瓚李集斗。以次進伏訖。上曰。使行無事回還云。誠甚多幸。民始曰。一行無事回還云。莫非聖恩之攸曁也。上曰。皇帝眷注隆重。五次引見。前所罕有。當有謝恩之擧。而兼付於冬至使可乎。別送謝恩使可乎。民始對曰。俄於備局。諸宰相議。姑未定之。而或曰別送謝恩可矣。而或曰別送則爲弊不些。兼付冬至使無妨云。伏未知何以定之則爲好。而大抵彼國之接對。旣不尋常。別定使臣以謝。似合於終始之道矣。上曰。然矣。民始曰。方物則雖非別使。旣入送。所費不過使行盤纏而已。以入送爲定。恐似合矣。上曰。實無可合之人。誰某爲可乎。民始曰。都尉宗班中無可合人。則大臣中差送。亦無妨矣。命退。諸臣以次退出。
정조 4년
庚子十月初九日巳時。上御宣政殿。大臣備局堂上引見入侍時。領議政金尙喆。右議政李徽之。漢城判尹洪樂性。戶曹判書金華鎭。兵曹判書李衍祥。禮曹判書金熤。刑曹判書李性源。訓鍊院都正李柱國。行副司直李敬懋徐有寧。吏曹參判鄭民始。司諫沈命德。掌令柳雲羽。持平呂萬永鄭益祚。副校理洪明浩。正言李東稷。修撰林錫喆。右副承旨金宇鎭。假注書趙興鎭。事變假注書任長源。記事官金載瓚李集斗。以次進伏訖。尙喆等進前曰。近日初寒甚緊。此時聖體。若何。上曰。一向矣。尙喆等曰。王大妃殿氣候。何如。上曰。一向矣。尙喆等曰。惠慶宮氣候。何如。上曰。一向矣。上曰。使臣之一行。無事回還。良可幸矣。尙喆等曰。莫非王命所曁。上曰。皇帝之眷注隆重。使臣連爲引見。又有別禮單送使稱謝。斷不可已也。尙喆等曰。聖敎至當矣。臣等聞先來之言。則皇帝之引見。非至一再。如有設戲之日。則必招見賜饌。其所接對。極甚款款云。如不別送謝恩使。則似未免無顔矣。上曰。雖兼付於冬至使。別方物則旣已送之。別使之所費。不過盤纏而已。以差送爲定。而咨文先爲上來然後。謝箋可以撰出。使行反命前。咨文罔夜上送之意。星火催促。命書傳敎曰。政事當日爲之。昨政有守令差出之命。而該房做錯。不得擧行。今日政新除守令。依昨日下敎。使之明日辭朝。尙喆曰。此洪忠前監司沈頤之災實分等狀啓也。隄川等八邑。置之之次。林川等四十六邑。置之稍實。而仍以爲災摠。合爲一千七十六結六十四負。準此數劃給拯劣米。舊未捧條。特許停退事。請令廟堂。稟旨分付矣。所請災結。旣不過濫。舊拯劣米。亦與他未捧有異。竝依狀請施行。何如。上曰。依爲之。尙喆曰。此咸鏡監司鄭昌順災實分等狀啓也。安邊等十三邑。置之稍實。北靑等七邑。置之之次。端川等三邑。置之尤甚。仍以爲舊還。毋論稍實之次。許令代捧。新還尤甚邑及稍實之次。尤甚里社。限三分二。以相當穀代捧。京外定配罪人。限明秋勿定配所。推奴徵債。一切防塞。明川以南進捧吏。依近例停退事。令廟堂稟旨分付矣。所請舊還。當隨其可捧而捧之。別無代捧之可論。至於新還。尤甚三邑。許令折半。之次邑被災最尤里社。許令三分一代捧。京外定配罪人。限明秋勿定配所。推奴徵債之防塞。明川以南進捧吏之停退。竝令依狀請施行。何如。上曰。依爲之。尙喆曰。前因海西道臣狀請。平山太白山城餉穀。依詳定例。作錢之意。覆奏行會矣。卽見監司趙尙鎭狀啓。則枚擧該府使牒報。以爲當初作錢。亶出於爲民祛弊之意。而目今市直。與詳定大相逕庭。强令備納。誠所不忍。若以市直。盡數作錢。則比諸詳定。減縮夥然。不可不從長變通。餉穀折米都數二萬三千六十石內。存留條五千石外。加分九千三十石。從市直作錢。應分九千三十石。以本色捧留。待明秋從便擧行事。令廟堂稟旨分付矣。目下市直旣如此。詳定本價。何可强令徵捧。一依本道還糶一石三兩之價。使之從便收捧。而勿論卽令發賣。日後發賣。此是經費所需。往復地部。擧行之意。分付。何如。上曰。依爲之。熤曰。康陵案山偸埋之變。旣已發覺掘去。則其外衆塚。雖曰有已發覺未發覺之異。一般爲陵寢相見之處。而排置石物者。亦或有之云。決不可任他仍置。雖不得一倂掘移。至於坐見立見處。則亟令撤其石物。去其墳形。恐不可已。敢此仰達。上曰。更考前例。廣探他陵地形。更爲稟處。可也。尙喆曰。晉州牧使曺允精。罪犯投印。勢難容恕。而土民之謀害官長。自有當律。此而不嚴懲。將無以正民習而鎭人心。元犯罪人。分付道臣。使之照法重繩。至於本牧使之代。勿拘常格。各別擇差之意。申飭銓曹。何如。上曰。依爲之。尙喆曰。今番牙山前縣監金復根之投印徑歸。誠極過當。而以已經處分之事。道內諸守令。如或紛然圖遞。則此時民事。實多可悶。分付道臣。另加申飭。何如。上曰。依爲之。此後各別嚴飭。可也。尙喆曰。頃因右相所奏。關西産金處。方有道臣之論報備局者矣。從前所聞。旣非浪傳。則其在國體。何可一任奸民輩潛採乎。分付道臣。許令開店。若其稅納地部者。令道臣査實酌定。嚴飭各其地方官。着意句檢。擧行刑止。使之狀聞。何如。上曰。依爲之。尙喆曰。守令之徒年被罪。在謪身故者。旣蒙蕩滌之典。而靑陽前縣監李龍中。獨未蒙宥。宜施一視之澤。敢此仰達矣。上曰。蕩滌。可也。尙喆曰。卽見先來狀啓。宜有謝恩別使。而節行拜表。期日已迫。容旋無路。勢當以謝恩兼冬至使治送。而至於方物。雖有謝恩方物蠲減之咨文。今番賜物與蠲貢兩謝恩。依前具方物之意。分付該曹。何如。上曰。依爲之。尙喆曰。向來冬至使差出時。使名之兼聖節。此是該曹錯認之致。聖節二字減去之意。分付。何如。上曰。依爲之。華鎭曰。本曹經用米儲。每患不足。東西推移。事極苟艱。而昨今年幸値稍登。己亥條所捧稅米。爲十一萬石矣。凡諸貢價。若以錢邊。加數磨鍊。則庶可除留萬餘石於明年新捧之前。而稅錢本自不敷。實無萬石價取用之道。自朝家某樣錢中。區劃四五萬兩代米。上下於貢價。則雖不貿米。自可得萬包之穀。而爲前頭需用之資。故敢此仰達矣。上曰。依爲之。上曰。諸備堂中。有稟事者進前。諸備堂等曰。今日次對。別無稟達之事矣。上曰。然則臺諫進前。命德等進伏。傳啓之際。只擧末端。宇鎭曰。臺臣傳啓之際。不奏具書。先擧下端。有此做錯。大乖臺體。司諫沈命德。從重推考。何如。上曰。依爲之。入侍三司。一竝從重推考。可也。司諫沈命德。掌令柳雲羽。持平呂萬永鄭益祚。正言李東稷啓曰。臣等昏謬憒憒。本不合於淸朝耳目之任。而懲討義重。冒沒登筵矣。及其傳啓之際。不待下敎。先擧請字。致勤重推之敎。臣等失職之罪。於斯益著。臣等何敢一刻冒據於臺次乎。請命遞斥臣等之職。上曰。勿辭。右副承旨金宇鎭曰。司諫沈命德。掌令柳雲羽。持平呂萬永鄭益祚。正言李柬稷。再啓煩瀆。退待物論矣。答曰。知道。命退。諸臣以次退出。
정조 4년
庚子十月初九日酉時。上御寶慶堂。坐直承旨入侍時。同副承旨鄭志儉。假注書趙興鎭。記事官金載瓚李集斗。以次進伏訖。上命書傳敎曰。罰已行矣。典牲署官員。禁喧郞廳。分揀放送。又命書傳敎曰。保放罪人李宗植。酗酒街上。作弊民間。嚴法之下。有此冒犯。不但掖隷。況是親兵。則此等之類。此等之習。決不可尋常處之。箇箇嚴杖後定配事。分付刑曹。書訖。上曰。此傳敎。勿出朝報。承旨持去。分付刑曹。命退。承史以次退出。
정조 4년
行都承旨李𡊠坐。左承旨徐有防坐直。右承旨李養鼎坐。左副承旨吳大益坐。右副承旨金宇鎭坐。同副承旨鄭志儉坐。注書一員未差鄭東浚病。假注書曺喜有仕趙興鎭仕直。事變假注書任長源仕。
정조 4년
金宇鎭。以都摠府言啓曰。今日入直內三廳。武兼禁軍及軍兵等。當爲中日習射。而暎花堂殿座相値。不得爲之之意。敢啓。答曰。知道。
정조 4년
傳于李𡊠曰。安川君入於現告中。姑未勘律。而敢呈肅單。紀綱所在。極爲駭然。以削職傳旨捧入。
정조 4년
傳于李𡊠曰。右副承旨入時。
정조 4년
傳于李𡊠曰。下直守令入侍。
정조 4년
吳大益。以兵曹言啓曰。明日親臨文臣殿講時。本曹堂上侍衛。當爲備員。新除授參判洪良浩。待明朝牌招。以爲侍衛備員之地。何如。傳曰。允。
정조 4년
李養鼎。以刑曹言啓曰。李宗植箇箇嚴杖定配事。命下矣。罪人李宗植。依傳敎決杖一百。洪忠道報恩縣定配所。卽爲押送之意。敢啓。答曰。知道。
정조 4년
獻納安廷玹啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請薦棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。快正王法。措辭見上答曰。不允。第九件事。亟停勿煩。
정조 4년
庚子十月初十日辰時。上御暎花堂。進箋進書入侍時。行都承旨李𡊠。左承旨徐有防。右承旨李養鼎。左副承旨吳大益。右副承旨金宇鎭。同副承旨鄭志儉。假注書曺喜有趙興鎭。記事官金載瓚李集斗。以次侍立訖。奉朝賀徐命膺。左參贊黃景源。行副司直徐浩修。吏曹參判鄭民始。京畿監司李鎭衡。戶曹參判李崇祜。副司直李秉模柳義養。行副司直沈念祖。奉敎徐龍輔。進書進箋後。序立於行禮位東西。引儀呼唱行四拜禮畢。上曰。諸臣進前。命膺等以次進前。上曰。今此校勘之役。卿等效勞甚多。予庸嘉尙。仍命宇鎭書傳敎曰。校勘諸臣。原任賓客奉朝賀徐命膺。右參贊黃景源。原任桂坊承旨沈念祖。各熟馬一匹面給。原任春坊監司李鎭衡。參判徐有隣徐浩修。義州府尹李在學。大司諫柳義養。原任桂坊參議鄭志儉。內下表裏一襲賜給。原任春坊參判鄭民始李崇祜。各中鹿皮一令賜給。行副司直李秉模。兒馬一匹賜給。命退。諸臣以次退出。
정조 4년
庚子十月初十日午時。上御寶慶堂。禮房承旨右副承旨。同爲入侍時。左承旨徐有防。右副承旨金宇鎭。假注書趙興鎭。記事官徐龍輔李集斗。以次進伏訖。上命有防。讀奏諸臣進箋文。有防讀奏。上曰。善作矣。命宇鎭書傳敎曰。重臣情理。可謂悲切。況有老母。何以扶護。堪過到今。政宜將來。豈非公私兩便之道。以此意。自政院下諭。行司直金鍾秀。使之斯速將母上來。又命書傳敎曰。屢勤旌招。莫回遐志。而奄聞長逝。殊甚傷惜。卒掌令金鍾厚家。原致賻外。參酌加數輸送。書訖。上曰。重臣之老母。年過八十。而遭此不忍之境。極爲慘切。筋力能扶將入京云耶。有防曰。年雖篤老。常時凡節。極爲康健云。此今日所下傳敎。不是懇惻。似可將來矣。上曰。速速將母上來之意。承旨亦爲傳及。可也。命退。承史以次退出。
정조 4년
庚子十月初十日未時。上御宣政殿。下直守令入侍時。淸風府使李昌漢。右承旨李養鼎。假注書趙興鎭。記事官金載瓚李集斗。以次進伏訖。上曰。職姓名。昌漢曰。淸風府使臣李昌漢矣。上曰。淸風本是山水之鄕。邑僻事簡。往其懋哉。仍命讀宣諭後先退。命書傳敎曰。有辭朝之命。而不爲辭朝。以其有應避也云。當此民事方殷之時。曠官可悶。數遞亦可悶。西原前縣監金履安。時縣監鄭麟煥。次次仍任。黃州牧使。待明日政下批。使之當日辭朝。以臺諫有闕政事。取稟。命書傳敎曰。明日爲之。命退。承史以次退出。
정조 4년
行都承旨李𡊠坐。左承旨徐有防坐直。右承旨李養鼎坐。左副承旨吳大益坐。右副承旨金宇鎭坐直。同副承旨鄭志儉坐。注書鄭東浚病一員未差。假注書曺喜有仕趙興鎭仕直。事變假注書任長源仕。
정조 4년
李養鼎啓曰。合辭方張之時。憲府無詣臺之員。事甚未安。除在外外。大司憲金夏材。卽爲牌招。何如。傳曰。允。
정조 4년
有政。吏批。判書李福源牌不進。參判鄭民始進。參議李敬養進。行都承旨李𡊠進。吏批啓曰。黃州牧使。今當差出。而本州以營下劇邑。物衆地大。素稱難治。同道及他道有聲績未準朔守令。竝擬。何如。傳曰。允。
정조 4년
吏批啓曰。臺諫多窠。今當差出。而擬望之人乏少。外任竝擬。何如。傳曰。允。以李福徽爲司諫。權坪爲掌令。盧瑞國爲掌令。洪樂淵爲持平。朴聖泰爲持平。鄭福煥爲正言。徐魯修爲黃州牧使。鄭麟煥爲引儀。西原縣監金履安。仍任事承傳。宋鍈爲大司諫。林錫喆爲正言。承文提調單金夏材。再政。金履禧爲修撰。洪彦喆爲文川郡守。李義模爲丹陽郡守。姜彝正爲沃溝縣監。三政。徐有慶爲冬至使。申大升爲副使。林濟遠爲書狀官。
정조 4년
兵批。判書李衍祥進。參判洪良浩入直進。參議朴師崙病。參知李象靖未肅拜。右副承旨金宇鎭進。副司直徐有慶鄭一祥李亨逵。再政。副護軍沈命德柳雲羽。副司直呂萬永鄭益祚。副司果李東稷。
정조 4년
李養鼎啓曰。合辭方張之時。兩司無詣臺之員。事甚未安。今日政新除授臺諫。竝卽牌招。獻納安廷玹。一體牌招。何如。傳曰。允。
정조 4년
以奉敎徐龍輔。檢閱金載瓚李集斗。司僕正金峙默。軍資直長安濟元。副司果李益運李東稷柳河源。前佐郞徐配修。典籍洪聖臣金瑞復。學錄金鼎命。副正字金熙采愼師稷等。文臣殿講時不通。依定式禁推傳旨。傳于徐有防曰。乍囚旋放。徒歸無實。況値冬節。亦屬軫念。且其責效之道。莫如能誦間鎖直之爲兩便。此傳旨分揀。皆令自今日入直本司。能誦後。自本院稟旨。當召試之矣。
정조 4년
朴祐源。以弘文館言啓曰。新除授修撰金履禧。時在洪忠道木川地。經筵入番事緊。請斯速乘馹上來事。下諭。傳曰。依啓。
정조 4년
庚子十月十一日。記事官姜彙鈺。刑曹啓目。罪人李德澄。久遠之骸。不用棺斂。實關風化。僞書贈銜。亦犯常憲。不可以無識常漢。專事容貸。大臣之議如此。上裁。何如。傳曰。李德澄減死。刑推定配爲良如敎。
정조 4년
義禁府啓目。淸風前府使閔鍾顯。不參習操罪。議處。何如。傳曰。旣已罷黜。同罪他囚。亦卽蒙放。閔鍾顯段置。付過放送爲良如敎。
정조 4년
義禁府。韓栐李惠祚蔡廷夏金東淵等。依大明律。各笞五十收贖。解見任別敍。竝只私罪照律事啓目。傳曰。分揀放送爲良如敎。
정조 4년
刑曹啓目。罪人崔廷喆事。領議政金尙喆以爲。獄體至重。臣不敢臆斷。左議政徐命善以爲。付之罪疑。稟出好生之德意。臣無容別議。右議政李徽之以爲。似不宜罪疑而輕赦云矣。大臣之議如此。上裁。何如。傳曰。右相獻議。出於守經。又甚的確。而究厥本情。吉男之死。決是邂逅致斃。必非故欲撲殺也。屬之惟輕。不害爲寬典。亦無失刑之歎。依領左相議施行爲旀。有係後弊。誠如右相之言。不可直放。加刑三次。減死島配爲良如敎。
정조 4년
刑曹啓目。安七金事。領議政金尙喆以爲。今此詢問之擧。實出罪疑之意。區區之見。亦豈容異議。左議政徐命善以爲。今此疑輕之敎。寔出欽恤之德。臣無容別見。右議政李徽之以爲。此事可知實非七金之所自行兇。然此固臆見。殺獄體重。不敢論斷云矣。大臣之意如此。上裁。何如。傳曰。法官之見旣如此。大臣之議又如此。可謂僉議詢同。特爲減死定配爲良如敎。
정조 4년
庚子十月十一日卯時。上御寶慶堂。左承旨入侍時。左承旨徐有防。假注書趙興鎭。記事官金載瓚李集斗。以次進伏訖。上曰。今日殿講。考官鄭領敦。何不入來云耶。有防曰。有實𧏮云矣。上曰。然則以右相改落點。殿座前斯速入來之意。分付。命退。承史以次退出。
정조 4년
庚子十月十一日辰時。上御宣政殿。專經文臣殿講入侍時。行都承旨李𡊠。左承旨徐有防。右承旨李養鼎。左副承旨吳大益。右副承旨金宇鎭。同副承旨鄭志儉。假注書曺喜有趙興鎭。記事官金廷龍。編修官文采五。考官右議政李徽之。兵曹判書李衍祥。吏曹參判鄭民始。參考官行副司直沈念祖申大升朴祐源李亨元。以次分東西進伏訖。諸試官及應講員。行四拜禮後。試官進伏。喜有呼名。徽之抽籤。講員以次進講。上曰。文義發問處。諸試官預爲思得。講員讀畢後。卽問。可也。至講員金熙采陳文義時。擧措駭眼。𡊠曰。權知承文院副正字金熙采。莫重講席。做錯可駭。推考。何如。上曰。依爲之。又至安濟元。講聲極甚底微。陳文義時。擧措遑遑。養鼎曰。軍資監直長安濟元。莫重講席。甚多失措。事體駭然。推考。何如。上曰。依爲之。𡊠曰。假注書曺喜有。告栍之際。不能高聲仰奏。事體未安。推考。何如。上曰。依爲之。上命志儉書傳敎曰。領左相入侍事。遣史官傳諭。領議政金尙喆。左議政徐命善進伏。尙喆等曰。寒事甚緊。而終日臨殿。聖候。若何。上曰。一向矣。上曰。今番謝恩。旣已專价爲定。予意則以節使先爲入送。冬至使則更爲差出似好。而日字甚急迫。故果召卿等矣。尙喆等曰。聖敎至當。以此出擧措擧行好矣。上曰。可也。尙喆曰。今番謝恩之專价入送。旣已稟定矣。冬至兼謝恩使。以謝恩使改付標。冬至使當爲單使。令該曹更爲差出。何如。上曰。左右相之意。何如。左議政徐命善曰。謝恩旣作別行。則節使似當以單使。更爲差出矣。右議政李徽之曰。謝恩使旣爲專价別行。則節使自無謝恩兼付之事。單使差出似宜矣。上曰。依爲之。尙喆曰。擧行時急。謝恩使改付標之意。先以定奪書出似好。故敢達矣。上曰。好矣。冬至兼謝恩使。以謝恩使改付標。冬至使更爲差出事。榻前定奪命𡊠書傳敎曰。政官牌招開政。冬至使今日政差出。又命書傳敎曰。在外臺諫許遞。亦爲差出。又命書傳敎曰。飭已行矣。前禮判徐有慶。參判鄭一祥。參議李亨逵敍用。命領左相先退。李東稷進講。未及讀奏之前。行步已極失措。且於陳文義之際。笑語相雜。所見極爲未安。上命書榻敎曰。副司果李東稷削職。講畢後。上曰。專經文臣殿講。勸奬年少文官。俾有實效之美法。而挽近以來。古規漸廢。專不修擧。故年少新進。初不讀書。及其臨講也。專不成樣。亦可見文風之難振矣。徽之曰。聖敎至當矣。近來文官。一自出身以後。至於書字上。視若弁髦。誠可慨然矣。左通禮進前。啓請禮畢。試官以下先退。上還內。承史以次退出。
정조 4년
行都承旨李𡊠坐。左承旨徐有防坐。右承旨朴祐源坐直。左副承旨李養鼎坐。右副承旨吳大益坐。同副承旨鄭志儉坐直。注書一員未差鄭東浚病。假注書曺喜有仕趙興鎭仕直。事變假注書任長源仕。
정조 4년
又啓曰。合辭方張之時。憲府無詣臺之員。事甚未安。除在外傳旨未下外。大司諫金夏材。卽爲牌招。何如。傳曰。允。
정조 4년
以掌令盧瑞國牌不進罷職傳旨。傳于吳大益曰。只推。
정조 4년
吳大益啓曰。掌令盧瑞國。旣有只推之命。一體牌招。何如。傳曰。允。
정조 4년
傳于李𡊠曰。右副承旨入侍。
정조 4년
傳于李𡊠曰。同副承旨入侍。
정조 4년
傳于鄭志儉曰。政官待明朝牌招開政。
정조 4년
李𡊠啓曰。假注書趙興鎭。身病猝重。勢難察任。今姑改差。何如。傳曰。允。
정조 4년
朴祐源。以都摠府言啓曰。副摠管尹坊。以兵曹參判。本曹坐起。晝仕出去之意。敢啓。答曰。知道。
정조 4년
又以義禁府言啓曰。權知承文院副正字閔曺允大李魯春。前佐郞崔顯重朴宗正。前主簿兪任柱。前直講李熙福等禁推事。傳旨啓下矣。閔時在京畿江華地。曺允大時在驪州地。李魯春時在砥平地。崔顯重時在麻田地。朴宗正時在長湍地。兪任柱時在安城地。李熙福時在開城府地云。依例發遣府羅將。拿來何如。傳曰。允。
정조 4년
庚子十月十二日。記事官姜彙鈺。刑曹啓目。觀此全羅監司啓本啓下者。順天金仁善。駕前白活內辭緣査啓。令該曹稟處事矣。李德茂旣經十次之刑。一年定配。今無可論。張召史前後粧撰。儘出爲夫償命之心。不足深責。張占山符同屍親。敢爲變招。不可不嚴懲。金太應金。合施惟輕之典。上裁。何如。傳曰。依回啓施行爲旀。元犯金太應金段。李德茂決配之後此漢耳。亦一向同推。殊非審恤之意。卿之論列。亦甚得當。減律定配爲良如敎。
정조 4년
刑曹啓目。觀此京畿監司啓本啓下者。仁川文有福。擊錚內辭緣査啓事矣。沈師伯姑爲仍囚。在逃兩漢。嚴加譏詗。金栗山旣已物故。車介仁爲先嚴刑究問。文已贊卽爲放送之意。分付道臣。何如。傳曰。大凡折獄之道。情實爲主。辭證次之。證或未備。情若故犯。固不可妄擬罪疑之科。庶獄猶然是去乙。況旀殺獄事體。何等愼重。而觀此査官報辭。蓋其所謂起疑九段。無非爲正犯荷杖之說。反復審閱。寧有如許獄理。致死之漢。年迫八十喘喘欲死者。而正犯沈哥。挾其豪富之勢。縱其獰悍之奴。捽之毆之。極其肆惡。至以禒木打之云爾是隱則。厥漢之卽地不斃。亦云異矣。今於已成獄之後。忽以傷痕之在此在彼。實因之被打被跌。肋趾之有傷無傷。謂以可疑之端者。果何所據是旀。且以屍親之父。病中指的之說。歸之無憑可考。生前挽止之事。諉之緩時發狀。覆檢時屍親招差錯。曰以傅會。成獄後干證招反案。不曰變幻。從以被打後往來婚家。明其受傷之甚輕。反爲正犯而立幟者。皆可成說乎。各項疑端。適增正犯。殺人之罪是如乎。眞所謂而又害之也。査官之見。若無偏繫。安有是也。誠如査官之言。士夫正犯。將無償命之道。不徒此也。報使措語。太多昏憒。此等牧吏。難恤迎送。仁川府使金謹行。富平府使宋載淵。爲先罷黜爲旀。道臣跋辭。亦不免依違。徒重推考爲旀。正犯沈師伯乙良。依回啓。更加各別嚴刑。期於得情事。卽爲申飭本道爲旀。在逃是在兩人。安知非正犯之慫慂乎。干證人之變招。亦可見弄奸之跡是置。此二件事。亦爲依回啓行會爲旀。文已贊卽爲放送爲良如敎。
정조 4년
禮曹啓目。觀此黃海監司啓本啓下者。谷山府鄕校基址移建一款。以停止爲請。依啓置之。何如。傳曰。依回啓施行爲旀。始雖苟合。卒乃知非卿之不遂。非足可嘉乃而。當初之特敎親審。意蓋有在是隱則。不能詳察。竟致近日事端。難免溺職。卿則推考爲良如敎。
정조 4년
庚子十月十二日辰時。上御寶慶堂。同副承旨入侍時。同副承旨鄭志儉。假注書趙興鎭。記事官金載瓚李集斗。以次進伏訖。命書傳敎曰。在外承旨許遞。前望單子入之。又命書傳敎曰。新除授承旨牌招察任。又命書傳敎曰。承旨房仍。又命書傳敎曰。謝恩旣以別使差出。則冬至使發行前。拜表然後。可以有別遣之意。回還使行。趁今晦間出來。亦無窘速之慮。更令備局。以此意分付灣尹。使臣雖未出柵。速卽傳通。若已出柵。則亦令登時渡江。刻日趲程。不多日內復命。又命書傳敎曰。謝恩使拜表日字。冬至使拜表日字。昨筵旣有提敎。使之更卽參量推擇。謝恩使發行。以晦初間涓吉事。分付。命退。承史以次退出。
정조 4년
庚子十月十二日午時。上御寶慶堂。禮房承旨入侍時。禮房承旨徐有防。假注書趙興鎭。記事官徐龍輔李集斗。以次進伏訖。上命讀刑曹公事判付後。上曰。右承旨及玉堂上番入侍。右承旨朴祐源。玉堂上番柳孟養進伏。上曰。經書懸吐。幾許爲之耶。孟養曰。詩書兩帙。盡爲懸吐。周易及四書。姑未及始之矣。上曰。何間能了當乎。孟養曰。晦間似可訖工矣。上曰。懸吐時。詳審諺解。俾無一吐誤懸之地。可也。命孟養先退。上曰。留院公事入之。賤臣承命出持入。命有防祐源分讀訖。命書傳敎曰。未下直守令。使之明日辭朝。以守令移拜者。亦令斯速上來辭朝事。分付。命退。承史以次退出。
정조 4년
行都承旨李𡊠坐。左承旨徐有防坐直。右承旨朴祐源坐。左副承旨李養鼎坐直。右副承旨吳大益坐。同副承旨鄭志儉坐。注書鄭東浚病一員未差。假注書曺喜有仕曺亨壽仕直。事變假注書任長源仕。
정조 4년
藥房都提調臣鄭弘淳。提調臣金華鎭。副提調臣李𡊠啓曰。伏未審日間。聖體。若何。王大妃殿症候。益有差勝之節乎。今日臣等率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈宮氣候一樣。待後日次入侍宜矣。王大妃殿惠慶宮中宮殿。藥房口傳問安。答曰。知道。
정조 4년
朴祐源。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。停。
정조 4년
以今十八日專經武臣殿講。取稟。傳于李養鼎曰。以十五日爲之。
정조 4년
李養鼎啓曰。再明日專經武臣殿講處所。以何處擧行乎。敢稟。傳曰。以宣政殿爲之。
정조 4년
假注書趙興鎭改差代。以曺亨壽爲假注書。
정조 4년
傳于李養鼎曰。時急狀啓。如是遲滯。安用置驛爲哉。該府尹。爲先緘辭。從重推考。
정조 4년
以義州府尹李在學。驛學入送鳳城狀啓。傳于李養鼎曰。先來雖已出來到柵。渡江日字。終不別白馳啓。以致更問之擧。奚異於前灣尹事。況今使行。尤係時急。則雖無朝家指揮。爲邊臣者。固當留意。於意外。又況有行會之事乎。始乃入送驛學者。萬萬疎忽。該府尹。爲先越捧三等。使行出柵與否及行期。使之星火狀聞。若此而道伯狀啓。未卽請罪。該監司推考。
정조 4년
有政。吏批。判書李福源牌招不進。參判鄭民始式暇。參議李敬養。行都承旨李𡊠進。啓曰。判書李福源牌不進。參判鄭民始式暇。小臣獨政未安。何以爲之。敢稟。傳曰。只出緊任。
정조 4년
傳于李𡊠曰。守令今日政差出。
정조 4년
以李敬玉爲大司諫。尹光裕爲富平府使。尹心緯爲仁川府使。兼持平單林濟遠。
정조 4년
兵批。判書李衍祥病。參判洪良浩病。參議朴師崙入直進。參知李象靖未肅拜。右承旨朴祐源進。
정조 4년
副司直宋濟魯金宇鎭竝單付。
정조 4년
徐有防啓曰。明日次對。兩司長官。當爲進參。大司諫李敬玉。待開門牌招。何如。傳曰。允。
정조 4년
傳于徐有防曰。內而經費。外而民弊。所關非細之故。年前以此提敎。仍有定式。如蔘黃及蓮葺等物種之加貿別貿於戶曹。加卜別卜於外方者。必須草記或筵稟後。始乃擧行事。下敎矣。近果一遵定式爲之乎。卽爲査問內醫院以啓。如有犯者。使之從實自首。近來內下標旨絶罕。元無一貼藥劑入之命。則所儲必陳陳矣。似無加用之弊。適因言端。如是下敎。使之詳査以聞。
정조 4년
李養鼎。以兵曹言啓曰。今此謝恩使一行赴燕時。所把驛馬三十二匹。事當分定各道上來。而行程不遠。勢將窘急。先以冬至使所把驛馬四十四匹中。推移入送。冬至使所把驛馬不足三十匹。則參考前例。洪忠道七匹。全羅道八匹。慶尙道十二匹。今月二十七日京中逢點。江原道三匹。來十一月初一日。直送安州逢點事。各道監司處。行移。何如。傳曰。允。
정조 4년
朴祐源。以都摠府言啓曰。副摠管閔義爀。以禁衛中軍。軍兵等試放事。南別營晝仕出去之意。敢啓。傳曰。知道。
정조 4년
李養鼎。以義禁府言啓曰。平澤縣監金斗烈拿處事。傳旨啓下矣。金斗烈時在任所云。依例發遣府羅將。拿來。何如。傳曰。待待命拿囚。
정조 4년
李養鼎。以左邊捕盜廳言啓曰。因傳敎。部將朴東秀。各別從重決棍十五度後。汰去之意。敢啓。傳曰。知道。
정조 4년
李養鼎。以右邊捕盜廳言啓曰。依傳敎。去夜本廳巡邏軍官朴垕春李得重。從重決棍十五度之意。敢啓。傳曰。知道。
정조 4년
掌令盧瑞國。獻納安廷玹。校理柳孟養。副校理李兢淵。正言林錫喆。副修撰洪文泳朴天行啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中道付處。答三司曰。不允。措辭見上
정조 4년
掌令盧瑞國。獻納安廷玹。正言林錫喆啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮亟施遠竄之典。答兩司曰。不允。第六件七件事。亟停勿煩。措辭見上
정조 4년
掌令盧瑞國啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。南海縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。請還寢罪人柱翼安置之命。亟令王府。設鞫得情。夬正王法。答府曰。不允。第六件七件事。亟停勿煩。措辭見上
정조 4년
獻納安廷玹啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。快正王法。答院曰。不允。第九件事。亟停勿煩。措辭見上。
정조 4년
庚子十月十三日辰時。上御宣政殿。晝講入侍。詣臺臺臣。同爲入侍時。特進官洪樂性。同知事徐有寧。參贊官鄭志儉。侍讀官柳孟養。檢討官朴天行。假注書曺喜有。記事官金載瓚李集斗。宗臣凝善君爔。武臣副護軍郭禎垕。獻納安廷玹。掌令盧瑞國。以次進伏訖。上讀前受音訖。孟養進講孟子。自齊宣王見孟子於雪宮。止一遊一豫爲諸侯度。上讀新受音訖。上命陳文義。孟養曰。此章與上篇沼上之對。略同矣。樂民之樂。憂民之憂云者。憂樂二字。其說相反。而其理相關。憂民之憂。則必不知樂己之樂。樂己之樂。則必亦不知憂民之憂也。齊王只問樂字。而孟子竝擧憂字。蓋謂不知同憂之義。則亦不知共樂之義也。一遊一豫爲諸侯度云者。先王之遊豫。皆有關於民情也。向來謁陵回鑾之時。坡高之民。皆蒙軫恤之澤。深得先王補助之義。臣等欽仰殿下澤民之政也。若推廣此心。以及於八路生民則尤好矣。伏望聖上。深留意焉。天行曰。上番所達之言。儘好矣。人君之於民。非但一遊一豫。同其憂樂。一動一靜之間。念念不忘。則一命之士。苟存心愛物於人。必有所濟。況人君乎。於此等處。每加省念好矣。至於巡狩述職。古今異宜。法制不同。非所論於今時。而卽今道臣之春秋巡歷。實爲省耕省斂之遺制。而監司若不謹愼。則非徒無益。反貽民害不少。此亦在君上導率飭勵之如何。此等處。亦加惕念。是所望也。上曰。好矣。上曰。特進官亦陳文義。可也。樂性曰。臣則別無所達矣。有寧曰。此章與沼上之對。略同矣。雖有宮室之樂。而與民同樂則。無損於王道矣。蓋王道大小。惟係於憂樂之大小。與天下同憂樂者。王天下之事也。與一國同憂樂者。王一國之事也。憂樂大小之間。深加留念伏望。上曰。參贊官亦有文義乎。志儉曰。經筵諸臣。詳備陳奏。臣則更無所達矣。上命經筵官先退。仍命書傳敎曰。該縣監事。極可駭異。若作必遞之端。則何不於前道伯到界時。不呈公狀乎。況於日昨。旣有飭敎。此時民事。許多守令之遞易可悶。此狀啓下送。此後無敢更以此事登聞。體例所在。亦不可全然無罰。平澤縣監金斗烈。以拿處傳旨捧入。出傳敎上曰。下直守令入侍。賤臣承命出外。與丹陽郡守李義模。沃溝縣監姜彝正。偕入進伏。上命進前。仍下詢職姓名。義模對曰。丹陽郡守臣李義模矣。上命講七事。又命彝正進前。下詢職姓名。彝正對曰。沃溝縣監臣姜彝正矣。上曰。汝則旣經侍從。不必講七事。仍戒之曰。邦本惟民。民事惟艱。予雖深居九重。何昧小民疾苦。爾等須十分撫恤。毋負予分憂之意焉。遂命志儉。讀傳宣諭帖而命退。志儉曰。丹陽郡守李義模。莫重筵席。多有失措。推考。何如。上曰。勿推。可也。出擧條上曰。臺臣退出臺廳。以傳啓。可也。仍命退。諸臣以次退出。
정조 4년
庚子十月十三日巳時。上御誠正閣。左承旨入侍時。左承旨徐有防。假注書曺亨壽。記事官徐龍輔李集斗。以次進伏訖。上曰。右承旨入侍。右承旨朴祐源進伏。命祐源書傳敎曰。再明日次對。進定於明日。命有防書傳敎曰。再明日當詣景慕宮殿拜。路從月覲門。該房知悉。每欲提敎而未果。諸凡擧行。皆依便殿殿座之例。則獨於文書。書以擧駕。亦非省約之意。此後只稱展拜事。分付。命退。承史以次出。
정조 4년
行都承旨李𡊠坐。左承旨徐有防坐。右承旨朴祐源坐直。左副承旨李養鼎坐。右副承旨吳大益坐。同副承旨鄭志儉坐直。注書鄭東浚病一員未差。假注書曺喜有仕直曺亨壽仕。事變假注書任長源仕。
정조 4년
徐有防啓曰。明日景慕宮展拜相値。再明日地下月食齋戒。視事頉稟。傳曰。知道。
정조 4년
朴祐源啓曰。臣依定式。今日進詣仁政殿月臺。入直禁軍軍器服色點考。則皆無頉。仍以傳敎內辭意勞問。則竝好在云矣。敢啓。傳曰。知道。
정조 4년
吏曹口傳政事。以李始郁爲抱川縣監。
정조 4년
鄭志儉啓曰。今十五日朔望。日次常參。以景慕宮展拜相値。頉稟之意。敢啓。傳曰。知道。
정조 4년
徐有防。以實錄廳郞廳。以摠裁官意啓曰。本廳纂修郞廳李東稷削職代。兵曹佐郞李夔差下。使之察任。何如。傳曰。允。
정조 4년
吳大益啓曰。校理柳孟養。副校理李兢淵洪明浩。副修撰朴天行洪文泳。牌不進罷職傳旨。今方捧入。而玉堂上下番俱空。事甚未安。校理沈樂洙。修撰林濟遠。竝卽牌招入直。何如。傳曰。允。
정조 4년
徐有防啓曰。卽者校理柳孟養。副校理洪明浩。副修撰洪文泳。曾以冊子校正事。入直矣。謂有情勢。陳疏徑出。原疏纔已退却矣。所當直捧禁推傳旨。而此與無端徑出有異。推考警責。仍卽牌招。依前入直。何如。傳曰。允。
정조 4년
傳于朴祐源曰。臨講期。下鄕人禁推。自是法例。而武臣專經講員之以在外懸頉者。若是黟然。豈其不畏法而然乎。參考日字後。病親受由外。指名現告。依例捧傳旨。其中以在外未肅拜縣頉之類。亦計程途遠近。以拿處傳旨捧入。
정조 4년
以掌令盧瑞國。獻納安廷玹。正言林錫喆。牌不進罷職傳旨。傳于鄭志儉曰。只推。更爲牌招。
정조 4년
吳大益。以弘文館言啓曰。今因傳敎。取考館誌。則從前校正時。卷帙浩多。則有啓稟後。使吏曹差下校正官之例矣。今此懸讀之役。令吏曹差出校正官。以爲擧行之地。何如。傳曰。允。
정조 4년
吏曹校正官五。柳孟養洪明浩李兢淵洪文泳朴天行。
정조 4년
吏曹口傳政事。實錄編修官單李夔。
정조 4년
傳于李𡊠曰。軍士房承旨與直提學入侍。
정조 4년
鄭志儉啓曰。假注書曺喜有。金虎門仍留之命。不爲傳布。極爲駭然。從重推考。何如。傳曰。勿推。後勿如是之意。申飭。
정조 4년
傳于鄭志儉曰。有錄啓獄囚議讞者。且當深冬。此時司寇之長。不可一任其在外。致有委屬之弊。刑曹判書李性源。催促上來。使之覆啓。
정조 4년
徐有防。以弘文館言啓曰。本館上番闕直。事甚未安。今日政新除授玉堂。待下批卽爲牌招。以爲入直之地。何如。傳曰。允。
정조 4년
有政。吏批。判書李福源進。參判鄭民始式暇。參議李敬養進。右承旨朴祐源進。洪檢爲大司諫。高益擎爲掌令。金翊休爲獻納。李益運爲正言。金履禧爲校理。朴天衡爲副校理。尹尙東爲副修撰。金持默爲司䆃僉正。尹耆東爲獻陵令。權默爲兼引儀。李衡弼爲引儀。承文副正字單申完。
정조 4년
朴祐源。以兵曹言啓曰。專經武臣講官。加抄啓人員。別單書入之意。敢啓。傳曰。知道。
정조 4년
朴祐源。以御營廳言啓曰。今十月十五日景慕宮展拜時。依兵曹節目。集春營入直軍二十名。領軍把摠李鎭邦。哨官安億齡率領。月覲門左邊設布帳外排立。東營入直軍三十名。把摠金履煥。哨官白思珣率領。宮大門外把守。而竝待標信出用。解嚴後還入直間。集春營哨官金錫憲。東營哨官金樂昭。代直之意。敢啓。傳曰。知道。
정조 4년
朴祐源。以義禁府言啓曰。慶尙監司趙時俊狀啓據。刑曹粘目內。晉州前牧使曺允精。移本府處之事。允下矣。曺允精今方待命。卽爲拿囚之意。敢啓。傳曰。知道。
정조 4년
李養鼎。以義禁府言啓曰。全羅監司徐有隣啓本據。刑曹粘目內。順天府殺獄初覆檢官。竝拿問處之事。依啓矣。初檢官樂安郡守金致五。時在任所。覆檢官寶城前郡守閔養洙。時在洪忠道扶餘地云。依例發遣府羅將。竝拿來。何如。傳曰。允。
정조 4년
掌令盧瑞國。獻納安廷玹。正言林錫喆啓曰。臣等於前席避嫌承批之後。伏承與諸玉堂備員合啓之聖敎。懲討義重。不容少緩。揆以臺體。宜卽更請於筵席。只憑罷退後傳啓之近例。昏謬顚錯。徑先出來。至有大僚之筵斥。臣等溺職之失。於是乎益著矣。其何敢一刻抗顔於臺次乎。請命遞斥臣等之職。答曰。勿辭。亦勿退待。
정조 4년
校理沈樂洙疏曰。伏以臣。爲臣不忠。事君無狀。尺疏進言。有未暴於忱誠。平生行己。不見孚於君父。向者備忘傳敎之下。惶懍震越。無所自容。恭俟斧鉞。今已五朔。而聖度天大。不加之罪。意外除命。又及於泥首窮廬之際。臣心惶感。益不知措躬之所也。仍自惟念臣之前疏。自以積畏凶焰。竟負危衷。追思含默之罪。藹有慙悔之心。幸會聖心之開悟。自激愚忱之感發。若雷振蟄。如水決壅。狂愚之言。妄干天威。而尙有所未盡言者。則臣之於君。如子之於父。不可以誨責之嚴而自阻。今又獨抱耿耿。終阻聖明之下。亦臣之所不忍。而若夫緣臣愚陋。言不格聽。至如宋煥億之類。恬然不以爲愧。至以臣言。反謂構捏。綱維至於頹弛。風習歸於姑息。世道人心。將不知至於何境。則此尤臣妄言之罪。負罪之臣。不敢自居以言議。而竊附工商皆言之義。猶不爲僭。玆列前疏未盡之意。惟聖明。勿以臣有罪。察其言而加之罪。則此所謂雖死之日。猶生之年也。臣切惟我殿下。以今日朝象之泮渙。世道之潰裂。斷斷欲鎭安調劑。此固殿下含弘之量。寬大之思。而臣則以爲。殿下所以鎭安調劑者。終知其無效。而世道人心。將無所底定也。何者。泰之九二曰。包荒用憑河。夫包荒憑河二者若相反。而治泰之道。不可偏廢。只以含弘寬大爲務。而不思所以奮發勇斷。則狃安仍循。浸浸然將至於無父無君而不自覺矣。豈不大可懼哉。噫。彼煥億。名家子也。方其謟附國榮。行跡心事。實有仁人所不忍見者。臣不欲盡言前疏。而煥億。乃反以爲不知其所指。煥億之罪。人孰不知。而今又不言。終爲世道之害。臣不可不略言也。噫嘻痛矣。從古鄙夫之謟事權奸者。或獻以奇珍。媚以好言。以悅其心者多矣。至於藉父兄而售利於權奸者。千萬古一煥億而已。鳴呼。儒臣赴召之後。煥億方以侍從之臣。在其子姪之列。凡所以贊助於家庭者。一希旨於國榮。入則欺瞞誘說其叔父。出則謟媚藉賣於國榮國榮輒字呼煥億曰。某也在。吾於儒臣。惟意所欲云者。傳說搢紳之間。譏嘲笑侮。殆遍一世。累及儒臣。利歸煥億。臣所謂欺父兄者此也。煥億之始黨龜柱也。自以爲扶淸議攻濁流。而及龜柱罪著之後。煥億之平日親反所自以共義理者。又被罪譴。則煥億棄之若遺。殆如言議之初不相合者。此其心。已無所不爲。而招呼朋類。累累然欲入國榮。而猶恐不得。此臣所謂賣士友也。噫嘻痛矣。一世之尊慕先正者。孰不愛惜其遺孫。而臣於煥億。雖不相識。愛惜之心。不後於人。而吾黨之尊先正而護斯文者。皆以一煥億之故。譏嘲之言。遍一世而無以自解。臣心傷衋。痛如割肌。羞如剝面。畢竟深憂。終恐有貽累於先正之家。在朝廷懲創之道。又不可以先正之孫。而不之罪焉。則此臣所以略論前疏。猶有所不忍。而煥億所謂不知其所指者。亦慣習於欺其父兄。而竟無難於欺天而欺君也。嗚呼。方國榮專擅之時。人孰不知國榮之罪。而凡人之父子兄弟。居私室而不敢語國榮二字。惴惴焉如有鬼物之潛聽。威焰之襲人。已至此極。則世降風渝。無怪其滔滔一世。而無恥之至於煥億者。亦獨何哉。有識者相對竊歎曰。吾君聖明。庶幾其一日爀怒。開東方泰來之運。少使一世士夫。知有名義。而果見今春處分。斷自宸衷夬示威罰。以致公議之繼至。則人孰不懽忭拭目。冀見其回亂運啓治化。而仍循恬忸。至今不斷。煥億之類。遑遑如失窠之蜂。人心世道。益復紛紛。將無所底定。有識之竊歎者。皆以爲與其竟不得明正其罪。還不如天心未轉之時。言之傷痛。可謂至矣。比如癰疽之發。旣潰而膿血不消。徑爲保合之方。餘毒傍肆。元氣益陷。將至於難醫之境。而莫之救也。自念釁累之臣。何敢爲仰首進言之計。而斷斷一念。惟願聖上。毋徒以包荒爲德。亟奮憑河之義。少使世道人心。眞可以調劑鎭服。而基萬世太平之治也。抑臣有區區所自悼者。臣本孤窮。少絶朋交。僥倖科第。反累身名。人有爲臣。言於國榮。而昨夏禁中。果得相面。以爲苟容之計。則所貴乎士者。行不愧影。而怛焉自顧。臣則慙痛。況復竊祿忝位。欺心負國。曾未能效一言於君父之前。則臣罪至此。萬死難贖。至於三司言議之職。雖聖恩恢蕩。依舊收錄。而臣獨何顔。復廁簪紳。嗟呼。臣亦有人心耳。區區犬馬之誠。亦豈無油然感發於逖違耿光之餘。而戀結雲天。跡阻周行。俯仰天地。生亦何心。惟當沒齒訟愆。以爲餘生息補之計。去就一節。無所可論。伏乞天地父母。察臣本情。諒臣至懇。亟治臣罪。以爲士夫失身之戒焉。答曰。省疏具悉矣。
정조 4년
吏曹判書李福源疏曰。伏以臣待罪見職。四朔于玆。欲進則病不能自力。欲退則身不得自由。譬如觸藩之羊。呑鉤之魚。轉輾狼狽。收拾無策。靜言思之。尤悔百端。至於逋命廢職之罪。前後殆不勝數。而一例涵貸。有恩無法。兢惶恧蹙。夙宵靡寧。自惟賤末去就。不足以屢溷崇聽。邇來數十日。絶不敢猥入文字。抑又思之。瀆擾之罪小。瘝曠之誅大。不得不冒死申籲。惟聖明垂察焉。臣之才不勝任。姑置勿論。以此疾供此職。終不成說。向來大臣筵奏之屢請體諒。非出於軫恤臣身。蓋所以顧惜國體。殿下試以臣遞仍當否。問於左右。問於諸大夫。則必皆如大臣之言。此所謂公議也。上之羈縻不捨。下之盤礴不去。皆不免爲違拂公議。當遞者一也。有職者。不得其職則去。義之常也。進幣進爵。卽冢宰之職。而日前太廟親享時。臣不能進。乃以預差陞實。方此悚仄俟譴。而景慕宮親享之命又下矣。臣病臣職。依舊自在。預之爲實。可坐以待。夫預差者。所以備不虞也。臣之不能當此任。夫人而知之。豈不虞之謂哉。自臣受命以來。多失其職。而此尤失職之大者。當遞者二也。臣於四朔之間。八赴政席。多不過十餘望。少或止三四望。而尙未免艱辛摸索。醜拙百出。至於大政。則決知其不能當。較然明甚。今去大政。纔隔月耳。銓官之當大政者。例當求訪才彦。延接人客。參伍耳目。程能量職。此須積以時月。非可以造次取辦也。今使不能當之人。虛帶職名。浪度光陰。待其時至。事迫擧行。無奈然後。方許變通。則代臣者。雖心公眼明。將何以雍容整暇。盡其職責乎。臣之遞職。只爭早晩。而在於銓事。大關得失。當遞者三也。噫。殿下不知臣駑下。授臣以銓衡重任。而臣不能量才量分。抵死力辭。又不能拚命盡瘁。奔奏自效。徒以狗馬之賤疾。每煩淸燕之酬應。義分屑越。行止苟簡。仰慙德意。俯悼窮命。負心負國。罪合萬死。伏乞聖上。憐臣至切之懇。非出假飾。察臣當遞之義。不止一二。將臣銓任。亟賜鐫免。回授無故可堪之人。俾得以及時奉職。公私不勝大幸。答曰。省疏具悉。卿其勿辭行公。
정조 4년
庚子十月十四日辰時。上御誠正閣。軍士房承旨直提學。同爲入侍時。右承旨朴祐源。直提學鄭民始。假注書曺亨壽。記事官徐龍輔李集斗。以次進伏訖。上曰。奎章閣創立之後。地旣深密。官極淸顯。與古讀書堂無異。而凡爲閣官者。擧無修擧之意。目今凡諸規模。無一可觀。是豈重內閣之意哉。自今須各勉勵。振立閣規。無復如前日之偸惰也。民始曰。內閣事。誠爲可悶矣。況承前後飭敎。敢不另意修擧也。上曰。謝恩使行。回還消息。使灣尹探報矣。尙無所報何也。更爲申飭之意。分付。命退。諸臣以次出。
정조 4년
庚子十月十四日辰時。上御宣政殿。大臣備局堂上。引見入侍時。領議政金尙喆。左議政徐命善。右議政李徽之。兼判尹洪樂性。戶曹判書金華鎭。兵曹判書李衍祥。行訓鍊院都正李柱國。行副司直李敬懋。吏曹參判鄭民始。掌令盧瑞國。獻納安廷玹。副校理李兢淵。副修撰朴天行。正言林錫喆。右承旨朴祐源。假注書曺喜有。事變假注書任長源。記事官金載瓚李集斗。以次進伏訖。上曰。今日次對。三司旣已齊進。則玉堂多官。俱在禁中。只使上下番。循例入侍。此是近來之謬。而本非金石之典。政院何不申飭乎。尙喆曰。事面如何矣。命善曰。莫重合啓。身在闕中。而皆不進參。事極非矣。上曰。今日合啓。雖停亦可。而在闕不入侍諸玉堂。事過後禁推。可也。尙喆等進前曰。日間聖體。若何。上曰。一樣矣。尙喆曰。王大妃殿症候。若何。上曰。一樣矣。尙喆曰。惠慶宮氣候。若何。上曰。一樣矣。上曰。咨文出來然後。使行可發。而尙無消息。是爲可鬱。尙喆曰。屢次催促。迄今寂然。可怪矣。上曰。吏判之事。誠悶矣。其爲人。頗多可尙。亦不易得。而每事懸病違牌。上下相持。事不誠實。頃者亦已數次夜政矣。眼病若甚。則豈能夜政乎。夜政之人。豈不能行晝政乎。天官冢宰。未可數遞。而今年交遞。已四五次矣。予意斷然以不遞爲定矣。卿等亦須見而詳言之。可也。尙喆曰。旣已出脚。而間輒有疾。不進不退。自上曲諒其情。亟賜許遞爲上策。不然則渠豈敢不出乎。命善曰。上意如此。必不敢不出矣。尙喆曰。此慶尙監司趙時俊災實分等狀啓也。眞寶等二十邑。置之之次。金山等五十一邑。置之稍實。仍請災結三千八百九十八結。粟還之次邑。限三分一。從民願以相當穀代捧。各山城餉穀。亦限三分一。姑爲捧留平倉。待明秋運納。推奴徵債。限明秋防塞事。竝請令廟堂。稟處矣。分等依此施行。災結比昨年減報。至於一千八百餘結。則可知其極意精覈。依所請劃給。之次邑粟還三分一代捧。山倉餉穀三分一。移捧平倉。推奴徵債。限明秋防塞。竝爲許施。何如。上曰。依爲之。出擧條祐源曰。假注書曺喜有。批旨讀奏之際。多有做錯。推考。何如。上曰。勿推。可也。出擧條尙喆曰。此京畿監司李鎭衡狀啓也。以爲今年穡事。雨暘均適。別無優劣。不爲分等。而敗船穀物。當年條外。竝爲停退事。請令廟堂。稟處矣。此等豐歲。敗船穀物。以其年久。一向停退。則豈有可捧之時。而道臣所論。旣爲民事。依請許施。當年條當徵者。各別嚴飭。俾得淮捧之意。分付。何如。上曰。依爲之。出擧條尙喆曰。此京畿監司李鎭衡狀啓也。以爲各邑流來舊頉災八百四結。各樣新災三百九十六結。合一千二百結。特爲劃給事。請令廟堂。稟旨分付矣。今年畿農。可謂豐登。所請災結。終涉太過。臣等之意。許劃一千結。俵給新舊災頉。似好矣。上曰。左右相之意。何如。命善曰。今年畿農。最勝於諸路。而報災則比諸路差過分數。謂之精約則未也。數百結加劃。何必靳惜。而後弊亦不可不念。依領相所奏。以一千結分俵。似好矣。徽之曰。今年年事。雖云稍減於昨年。而新災三百九十六結。恐涉太過矣。上曰。寧失於民。依狀請施行。可也。出擧條尙喆曰。北道交易咨文。纔已出來矣。回咨依例撰出。順付於今番節使之行。何如。上曰。依爲之。出擧條尙喆曰。昨聞京畿監司李鎭衡之言。抱川縣監宋煥億。謂有難强情勢。出處私舍。廢却公事。秋務方殷。實多可悶。而以其外補之故。道臣亦不敢狀罷云。此雖一邑。關係民事。敢此仰達矣。上曰。因何事而如是處義云乎。或以未下批之堂疏。得見而然乎。然則此事邦禁至嚴。若非政院之宣洩。豈有是乎。其時在院承旨。一竝緘辭。從重推考。宋煥億之只憑道路之傳。作此擧措。後弊誠有不可勝言者。爲先罷職。可也。出擧條上曰。抱川縣監宋煥億。爲先罷職。其代口傳差出事。出榻敎命善曰。三司合啓。事體何如而諸儒臣。旣以校正之役。方在禁中。而不爲登筵。只使上下番。循例入參者。極涉未安。其在警飭之道。宜有譴責之典矣。上曰。事過後禁推。可也。出擧條上曰。玉堂旣被禁推之命。臺臣進前避嫌。可也。瑞國廷玹錫喆曰。臣等本以無似。猥忝臺地。沐浴義重。相率登筵。而及承聖敎。以玉堂之不爲齊進。責敎截嚴。臣等在於糾董之地。不能擧職。所失已著。臣等何敢一刻晏然於臺次乎。請命遞斥臣等之職。上曰。勿辭。亦勿退待。出擧條瑞國等竝退去。尙喆等。以不爲合啓。遽然退出爲非。瑞國等至殿庭。還爲趨進。尙喆等曰。旣退旋入。大乖筵體。瑞國等遂復無言而退。仍命退。諸臣以次退出。
정조 4년
庚子十月十四日巳時。上御誠正閣。奉審承旨入侍時。左承旨徐有防。假注書曺亨壽。記事官徐龍輔李集斗。以次進伏訖。上曰。奉審則無頉乎。有防曰。殿內無頉。祭器祭井淨潔。諸執事無頉矣。上曰。殿講冊子。吐音字句之詿誤處甚多。御覽冊子。事體自別。而全不照檢。萬萬駭然。明日殿講時。則各別申飭于校書館也。有防曰。明日展拜時出宮。以何門擧行乎。上曰。當出自仁政門矣。上曰。明日殿講侍衛。以武臣殿講侍衛兼行。命退。承史以次出。
정조 4년
庚子十月十四日酉時。上御寶慶堂。右承旨入侍時。右承旨朴祐源。假注書曺喜有。記事官金載瓚李集斗。以次進伏訖。上命書傳敎曰。玉堂多窠有闕。政官牌招開政。使之夜深前擧行。又命書傳敎曰。御覽講冊。校正之未畢。而諸玉堂俄已違牌坐罷。旣始之事。中撤可悶。雖非館官。校正官差下。昭載館誌。前校理洪明浩等。令本館考例差下。仍卽冠帶常仕。使之着念擧行。出傳敎上曰。校正官。令該曹。口傳付軍職。出榻敎仍命退。承史以次退出。
정조 4년
庚子十月十四日初更。上御寶慶堂。同副承旨入侍時。同副承旨鄭志儉。假注書曺喜有。記事官金載瓚李集斗。以次進伏訖。上曰。政官皆已來到耶。注書知入。賤臣承命還入奏曰。判書在家不進。參判納牌不進。參議隨牌來云矣。上命書傳敎曰。朝筵處分。三銓豈獨不知。亞銓違牌。似亦因是。三銓獨自赴政。若此則長銓行公。將無節拍。行政又無其日。事近不審。合施薄警。吏曹參議李敬養推考。判書參判。更爲牌招。趁卽開政。又命書傳敎曰。更鼓已深。而相率違牌。處義所在。實是莫曉。吏曹判書李福源。參判鄭民始。從重推考。更卽牌招。出傳敎仍命退。承史以次退出。
정조 4년
行都承旨李𡊠坐。左承旨徐有防坐。右承旨朴祐源坐。左副承旨李養鼎坐。右副承旨吳大益坐直。同副承旨鄭志儉坐直。注書鄭東浚病一員未差。假注書曺喜有仕曺亨壽仕直。事變假注書任長源仕。
정조 4년
傳于鄭志儉曰。今日殿講不通人。禁推分揀。依文臣例。能誦間。追省記入直。
정조 4년
鄭志儉。以訓鍊都監言啓曰。今日殿講。不通人員。禁推分揀。依文臣例。能誦間。追省記入直事。命下矣。本局哨官申大坤南營。鄭㵙廣智營。能誦間。追省記入直之意。敢啓。傳曰。知道。
정조 4년
又以禁衛營言啓曰。依傳敎。今日殿講不通。本營把摠趙升鉉。能誦間。追省記入直本營之意。敢啓。傳曰。知道。
정조 4년
又以守禦廳言啓曰。依傳敎。今日殿講不通。本廳把摠沈默之。能誦間。追省記入直本廳之意。敢啓。傳曰。知道。
정조 4년
又以義禁府言啓曰。守門將徐志逸。禁衛營哨官申在中。守禦廳哨官金爀等。禁推傳旨及訓鍊院主簿成致鳳。武兼李厚在等。拿處傳旨。啓下矣。徐志逸成致鳳李厚在等。今方待命。卽爲拿囚。而申在中時在江原道原州地。金爀時在京畿水原地云。依例發遣府羅將。竝拿來。何如。傳曰。允。其餘。待待命拿囚。
정조 4년
庚子十月十五日辰時。上御誠正閣。禮房承旨入侍時。左承旨徐有防。假注書曺亨壽。記事官金載瓚李集斗。以次進伏訖。上曰。崔夢嵒可謂通禮久勤矣。今則準窠陞資乎。有防曰。然矣。上曰。政事何不下批乎。有防曰。聞加資承傳已久。而單子姑不下。故該曹不得付政云矣。上曰。單子已下。催促吏曹。使卽付政也。命退。承史以次出。
정조 4년
庚子十月十五日辰時。上詣景慕宮。擧動入侍時。行都承旨李𡊠。左承旨徐有防。右承旨朴祐源。左副承旨李養鼎。右副承旨吳大益。同副承旨鄭志儉。假注書曺喜有曺亨壽。記事官金載瓚李集斗。以次侍立。上具翼善冠袞龍袍。乘輿出仁化門。仍詣景慕宮。降輿入齋室。仍詣殿內。展拜奉審後。乘輿還宮。至靑陽門外。留乘輿下敎曰。莫重闕內。全不掃滌。左右路邊。頗多不潔。此處當該衛將誰也。其姓名知入。祐源曰。闕內修掃。自是各所衛將擧行之事。而莫重輦路左右。全不掃滌。所見可駭。事極未安。當該衛將。所當嚴處。而本院請推之外。無他可施之罰。何以爲之乎。上曰。推考。可也。出擧條仍爲還內後。上曰。問安勿爲之。諸臣以次退出。
정조 4년
庚子十月十五日巳時。上御宣政殿。專經武臣殿講入侍時。行都承旨李𡊠。左承旨徐有防。右承旨朴祐源。左副承旨李養鼎。右副承旨吳大益。同副承旨鄭志儉。假注書曺喜有曺亨壽。記事官金載瓚李集斗。先四拜後。試官左議政徐命善。兵曹判書李衍祥。行副司直李柱國。禮曹參議李文源。宣傳官申應周。修撰林濟遠。副司果朴天衡。四拜而以次進伏訖。上曰。日已向晩。注書呼入講員。斯速設講焉。亨壽承命。呼入講員。以次進講。養鼎曰。假注書曺亨壽。講員呼名之際。誤呼姓字。事涉駭然。推考。何如。上曰。依爲之。出擧條𡊠曰。假注書曺亨壽。講員呼入之際。誤呼職名。事體未安。推考。何如。上曰。依爲之。出擧條上曰。考講今已過半。諸臣少退焉。俄而復命入侍。考講幾畢之際。上曰。講員中。得通栍者幾人。有防對曰。李弼培李潤謙矣。上曰。終必比較。二人留待焉。畢講後。呼入二人。以將鑑比較。李弼培略栍。李潤謙不栍。有防曰。專經文臣。以通居首者。捧傳旨施賞。自是前例。而今番則居首之人。乃是略栍。略栍則雖無施賞之規。旣已居首。則似當一體捧傳旨。而此不可不一番稟定。故敢此仰達矣。上曰。依爲之。出擧條仍命退。諸臣以次退出。
정조 4년
行都承旨李𡊠坐。左承旨徐有防坐直。右承旨朴祐源坐。左副承旨李養鼎坐。右副承旨吳大益坐。同副承旨鄭志儉坐直。注書鄭東浚病一員未差。假注書曺喜有仕直曺亨壽仕。事變假注書任長源仕。
정조 4년
吳大益啓曰。大司憲金夏材疏批未下。執義兪彦鏶在外。掌令高益擎權坪在外。持平朴聖泰洪樂淵在外。今日以監察茶時之意。敢啓。傳曰。知道。
정조 4년
朴祐源。以都摠府言啓曰。今日入直內三廳武兼禁軍及軍兵等。當爲中日習射。而月蝕齋戒相値。不得爲之之意。敢啓。傳曰。知道。
정조 4년
傳于李𡊠曰。軍士房承旨入侍。
정조 4년
吳大益啓曰。禁衛營將官來言。今日本營軍兵。日次私習云矣。敢啓。傳曰。知道。
정조 4년
吳大益啓曰。御營廳將官來言。今日本廳軍兵。日次私習云矣。敢啓。傳曰。知道。
정조 4년
傳于李𡊠曰。左承旨。同副承旨入侍。
정조 4년
以檢閱金載瓚李集斗。典籍洪聖臣等。專經文臣殿講。再次不通。依定式禁推傳旨。傳于徐有防曰。分揀。
정조 4년
玉堂前望單子入之。校理柳孟養朴天行。副校理李顯永洪明浩。修撰洪文泳李兢淵。副修撰李鼎揆韓光近落點。
정조 4년
徐有防啓曰。新除授校理柳孟養朴天行。副校理洪明浩。修撰洪文泳李兢淵。方在罷散中。何以爲之。敢稟。傳曰。敍用。
정조 4년
兵曹口傳政事。副司果朴天衡。
정조 4년
吳大益啓曰。明日朝講。兩司長官。當爲進參。大司憲金夏材。大司諫洪檢。竝待開門牌招。除在外陳疏入啓外。正言李益運。一體牌招。以爲推移入侍之地。何如。傳曰。允。
정조 4년
傳于鄭志儉曰。明日朝講。大臣入侍事。遣史官傳諭。
정조 4년
傳于徐有防曰。中官文鳳億朴廷熙。削職放送。
정조 4년
傳于李養鼎曰。中官金相澤。付過放送。
정조 4년
以副修撰韓光近。牌不進罷職傳旨。傳于鄭志儉曰。只推。